stanford-oval/wikipedia huggingface dataset:
Nat King Cole
Aiheesta muualla

Wikimedia Commonsissa on kuvia tai muita tiedostoja aiheesta .
The Unfortgettable Nat King Cole – Nat King Cole (1919-1965) Natkingcole.50webs.com. Viitattu 17.3.2019 (englanniksi).
Nat King Cole Black History Now - Black Heritage Commemorative Society. 13.6.2011. Arkistoitu 23.10.2019. Viitattu 17.3.2019 (englanniksi).
Spigner, Clarence: Nat “King” Cole (1919–1965) BlackPast. 6.3.2007. Viitattu 17.3.2019 (englanniksi).
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska 2  BnF data 2  Saksa  Italia  Israel  Suomi (KANTO)  Belgia  Yhdysvallat  Latvia  Tšekki  Australia  Korea  Kroatia  Alankomaat  Puola 
Taiteenala:  Discography of American Historical Recordings  Grammy Awards  MusicBrainz 
Henkilöt:  Deutsche Biographie  DDB  Trove  Elonet 
Muut:  Europeana  NARA  RISM  SNAC  IdRef  Te Papa (New Zealand) 
Capitol Records – ”talo jonka Nat rakensi”.
Citroën Traction Avant

| Citroën Traction Avant 7A, 7B, 7C 11, 15 7CV, 11CV, 15CV |
| --- | --- |
 Citroën Traction Avant
Valmistustiedot
Valmistusmaa:   Ranska
Valmistaja:  Citroën
Valmistusvuodet:  1934–1957
Korimalli:  coupé sedan cabriolet
Luokka:  ylempi keskiluokka
Edeltäjä:  Type C
Seuraaja:  Citroën DS
Tekniset tiedot
Moottori:  R4 R6
Iskutilavuus:  1303–1911 cm3
Teho:  24–41 kW (32–56 hv)
Huippunopeus:  118 km/h (11CV)
Vetotapa:  etuveto
Kulutus:  11 l/100 km
Citroën Traction Avant on Citroënin ensimmäinen etuvetoinen automalli. Se esiteltiin vuonna 1934. Sen jälkeen tehdas ei ole tehnyt yhtään takavetoista autoa.
Historia

André Citroën esitti ohjeet uudelle automallille 1930-luvun alussa: "Mallistoon tarvitaan täysin uusi etupyörävetoinen auto, joka saa painaa korkeintaan 850 kg. Sen moottorin tulee olla pieni, voimakas ja taloudellinen. Sen tulee sijoittua 7CV-luokkaan ja olla vähintään nelipaikkainen. Sen tulee myös saavuttaa 100 km/h nopeus."lähde?
Auton suunnittelivat André Lefécvre ja Flaminio Bertoni. Suunnitteluprojektin koodina käytettiin lyhennettä PV, joka tuli sanoista la petite voiture (pikkuauto). PV-prototyyppi esiteltiin vuonna 1934 rahoittajajoukolle, joka lupasi välittömästi tukensa projektille.lähde?
Uudesta mallista tuli André Citroenin vaatimusten mukainen, vaikka hän olisi halunnut varustaa uuden automallinsa automaattivaihteistolla, jollaisen oli nähnyt Pariisin autonäyttelyssä 1920-luvulla. Ajatuksesta luovuttiin ja tilalle suunniteltiin kolmivaihteinen käsikäyttöinen vaihteisto.lähde?
Uusi Citroën oli ensimmäinen suursarjatuotantoon asti päässyt etuvetoinen auto. Ennen Citroënia esimerkiksi Cord oli valmistanut etuvetoista L29-malliaan vuosina 1929–1932, mutta niitä saatiin valmiiksi vain 5 200 kappaletta.lähde?
Historia > Menestys

Uusi Citroën esiteltiin lehdistölle huhtikuun 18. päivänä 1934, ja tuotanto alkoi saman vuoden toukokuussa, aluksi mallilla 7CV, jossa oli alitehoinen 1,3-litrainen moottori. Uudesta erilaisesta autosta tuli heti menestyjä. Traction Avantista (etuveto) tuli lähes auton mallinimi.lähde?
Jo heti auton esittelyvuonna 7CV-malli sai rinnalleen mallit 7B, 7S ja 7C. Niissä käytettiin 1,5-, 1,9- ja 1,6-litraisia moottoreita. 7B-mallin tuotanto lakkasi jo seuraavana vuonna, mutta 7C:tä valmistettiin sotaanselvennä saakka ja 7S-mallin nimi vaihtui 11CV:ksi.
Traction Avantin ajo-ominaisuudet olivat aikakauteensa nähden erinomaiset. Etuveto ja alhainen painopiste saivat auton käyttäytymään erittäin tasapainoisesti, jolloin kaarrenopeudet pysyivät korkeina heikosta moottoritehosta huolimatta. Lisäksi se oli tilavampi kuin samanikäiset kardaanivetoiset autot.lähde?
Autoon ilmeni joukko pikkuvikoja, jotka pudottivat Citroënin laatuvaikutelmaa alaspäin. Suurimmat vianaiheuttajat olivat vetoakselit ja vaihteisto. Niiden lisäksi alatukivarret pyrkivät irtoilemaan, iskunvaimentimien teho heikkeni vuosien saatossa, jarrut osoittautuivat epäluotettaviksi ja moottori ylikuumenevaksi, käsijarru oli tehoton ja kori alkoi ruostua vähässä ajassa. Kaikki nämä yhdistettynä tavallisesta poikkeavaan moottori-vaihteisto-rakenteeseen tekivät Traction Avantista vaikean kunnossa pidettävän. Citroën sai huonon maineen.lähde?
Mallistoon kuului kolme eri akseliväliä: 291, 309 ja 327 cm. Korimalleina olivat Berline-umpikori, Coupé ja Cabriolet. Normaalimalleissa käytettiin keskipitkää akseliväliä. Lyhyintä käytettiin 7CV- ja 11CV Legere-urheilumallissa. 327 cm:n akselivälin tapasi 7–9-paikkaisissa Familiale-farmarimalleissa ja Commerciale-hyötyajoneuvoissa.lähde?
Vuonna 1934 Pariisin autonäyttelyssä Citroën esitteli 22CV-mallin, johon oli istutettu 3,8-litrainen 100-hevosvoimainen V8-moottori, joka periaatteessa oli valmistettu liittämällä kaksi nelisylinteristä rivikonetta V-muotoon. Prototyypin ajettavuus oli varsin kehnoa, joten ajatuksesta luovuttiin ja prototyypitkin tuhottiin.lähde?
Sen sijaan vuonna 1938 esiteltiin iso 15CV-malli, jossa oli 2,9-litrainen kuusisylinterinen rivimoottori. Se muistutti ulkoisesti hieman 11CV Normalea, mutta sen konepelti oli pitempi ja sisustuksessa oli ylellisyyttä. Sisustusverhoiluksi sai valita plyysin. 15CV-mallissa oli nahkaistuimet ja puinen kojelauta, 12V sähkölaitteisto, erilaiset puskurit sekä joissain malleissa avattava aurinkokatto.lähde?
Traction Avant-malleja valmistettiin vuoden 1957 heinäkuuhun saakka yhteensä 759 111 kappaletta. Vanhanaikaisen ison Citroënin seuraajaksi esiteltiin DS vuonna 1955.lähde?
Edistyksellisyydestään huolimatta Traction Avantissa käytettiin rakenteita, jotka olivat tuttuja entuudestaan. Mikään yksityiskohtakaan ei ollut ennennäkemätön, mutta Traction Avantin ansiosta etuveto löi läpi automarkkinoilla.lähde?
Kehitys

1938 lokasuojat muutettiin erilaisiksi
1947 konepelti sai pystysäleikköiset sivuluukut
1952 tavaratilaan asennettiin luukku, tuulilasinpyyhkimien paikka vaihtui tuulilasin yläreunasta alareunaan ja suuntanuolet korvattiin suuntavilkuilla, puskurit vaihtuivat kaarevista suoriksi.
Tekniikka

Traction Avant oli edistyksellinen auto, joka käytti itsekantavaa koria, mikä tuolloin oli vielä harvinaista. Citroën rakensi alustansa ja korinsa kokonaisuudessaan teräspellistä. Se ei tarvinnut erillistä runkoa, koska teräspeltinen rakenne oli itsessään vankka ja kevyt verrattuna erillisrunkoisiin kilpailijoihinsa.lähde?
Kytkin oli kuiva ja yksilevyinen ja sen toiminta välitettiin polkimesta vaijerin kautta. Vaihteisto oli kolmivaihteinen ilman 1. ja peruutusvaihteen synkronointia.lähde?
Edessä oli erillisjousitus ja takana pitkittäisin tukivarsin varustettu jäykkä akseli. Sekä eteen että taakse oli asennettu vääntösauvajouset. Edessä jouset olivat pitkittäin ja takana poikittain asennetut. Jokaiselle pyörälle oli putki-iskunvaimentimet.lähde?
Tekniikka > Moottorit

Moottoreissa oli märät sylinteriputket. B11-koneessa oli kolmella runkolaakerilla laakeroitu kampiakseli, sylinterien sivulle sijoitettu nokka-akseli ja keinuvivut sekä painevoitelu.lähde?
| Malli | Moottorityyppi | Iskutilavuus | Teho |
| --- | --- | --- | --- |
| 1,3 | R4 | 1303 cm3 | 24 kW (32 hv) |
| 1,5 | R4 | 1529 cm3 | 26 kW (35 hv) |
| 1,6 | R4 | 1628 cm3 | 26 kW (36 hv) |
| 1,9 | R4 | 1911 cm3 | 34–41 kW (46–56 hv) |
| 2,9 | R6 | 2867 cm3 | 55 kW (75 hv) |
Varustelusta

Vuoden 1939 11CV-malli kaksiovisella coupé-korilla edusti mallisarjan keskitasoa. Se oli rekisteröity periaatteessa 2+2:lle henkilölle. Matkustamossa oli paikat kuljettajalle ja matkustajalle, mutta autoon kuului myös tilapäinen matkustamo peräosan kohdalla niin, että kaksi matkustajaa pystyi matkaamaan autossa ilman kattoa kun peräkontin luukku avattiin. Paikkaa kutsuttiin "anopin paikaksi."lähde?
Sisusta oli suurimmilta osin kangasta ja peltiä, mutta matkustamon matto oli muovia. Sisältä saattoi löytää käsinelokeron sekä eteen ja taakse säätyvän kuljettajan istuimen. Lämmityslaite puuttui samoin kuin lasinpesulaitteisto tai ajovalopesurit. Tuulilasi oli avattava.lähde?
Mittarivarustus oli runsas. Siihen kuului nopeusmittari, matka- ja trippimittarit, polttoaine- ja ampeerimittari sekä kello. Varoitusvaloja oli kaksi; akun lataus ja öljynpaine.lähde?
Traction Avant nykyisin

Vanhin vielä säilynyt Traction Avant on valmistusnumerolla AZ 00-18 varustettu 7A-malli, joka on Citroënin museossa Pariisissa. Auto on siinä kunnossa missä se löydettiinkin, vailla moottoria ja etupyöriä. Sen sijaan vanhin vielä toiminnassa oleva 7A-malli lienee valmistusnumeroltaan AZ-00-23, joka on nykyisin slovenialaisella omistajalla.lähde?
Traction Avantit ovat yhä vankkoja autoja. Lähes vuosittain useat Traction Avant -harrastajat vievät autonsa mitä erilaisimpiin paikkoihin ajaakseen kilpaa. Esimerkiksi vuonna 2002 30 Traction Avantin joukko ajoi Los Angelesista New Yorkiin ilman välikohtauksia.lähde?
Traction Avant valkokankaalla

Traction Avantit on yleisesti yhdistetty toisesta maailmansodasta kertovien elokuvien ikoneiksi. Tyypillisin klisee on musta Citroën Traction Avant, jonka matkustamosta löytyy pari mustaan pukeutunutta saksalaista Gestapo-salapoliisia. Mielikuvalle on perusteet, sillä toisen maailmansodan aikoihin saksalaiset sotavoimat pitivät Traction Avantista hyvien ajo-ominaisuuksien ja helpon ajettavuuden vuoksi. Myös ranskalaiset poliisit ja rikollisetkin pitivät autosta samoista syistä.lähde?
Alla muutamia elokuvaesimerkkejä:
Elokuvassa Suuri pakoretki (The Great Escape) kolme natsisotilasta sai surmansa ranskalaisten sotilaiden tulittaessa liikkuvasta autosta. Autona toimi Citroën Traction Avant.
Elokuvan The Sound of Music loppukohtauksen pako natsien alueelta tapahtui Traction Avantilla.
James Bondia seurattiin Citroën Traction Avantista käsin elokuvassa Salainen agentti 007 Istanbulissa (From Russia with love).
Mitat

11CV Coupé
Pituus: 4450 mm
Leveys: 1670 mm
Korkeus: 1520 mm
Akseliväli: 2910 mm
Maavara: 180 mm
Raideväli e/t: 1374/1354 mm
Polttoainetankin tilavuus: 45 l
Moottorin öljytilavuus: 4,5 l
Suositeltu rengaspaine e/t: 1,2/1,4 bar
Traction Avant Coupé
Traction Avantin muodot tuovat hyvin esille 1930-luvun yleisen muotoilutyylin. Citroën on vain kilpailijoitaan matalampi.
Traction Avant on yleinen hääautona
15CV-mallin kuusisylinterinen moottori
Traction Avantin keulalla näkyy tehtaan logo: tuplaviikset
Käännös suomeksi
Mosambikin metical

| Mosambikin metical |
| --- | --- |
 20 meticalin seteli
ISO 4217 -koodi:  MZN, vuoteen 2006 asti MZM
Keskuspankki:  Mosambikin keskuspankki
Esitelty:  16. kesäkuuta 1980
Käyttäjät:   Mosambik
Jaettava yksikkö:  centavo
Mosambikin metical (valuuttatunnus MZN, vuoteen 2006 asti MZM) on Mosambikin rahayksikkö. Se otettiin käyttöön 16. kesäkuuta 1980, jolloin se korvasi Mosambikin escudon. Metical lyhennetään MT tai MTn. Yksi metical jaetaan sataan centavoon.
Vuonna 2006 Mosambikin keskuspankki suoritti rahanuudistuksen, jossa 1000 ”vanhaa” meticalia tuli vastaamaan yhtä uutta meticalia. Uusi ja vanha metical olivat rinnakkain käytössä ja siirtymäaika loppui 12. joulukuuta 2012. Uusi metical sai ISO 4217 -koodin MZN (ennen MZM).
Mosambikissa on käytössä 20, 50, 100, 200, 500, ja 1000 meticalin setelit sekä 1, 5, 10, 20 ja 50 centavon ja 1, 2, 5 ja 10 meticalin kolikot.
22. helmikuuta 2025 yhden meticalin arvo oli 0,015 euroa, eli yksi euro oli 66,57 meticalia.
Aiheesta muualla

Kuvia tai muita tiedostoja aiheesta Mosambikin metical Wikimedia Commonsissa
| n k Afrikan rahayksiköt |
| --- | --- |
Etelä:  Angolan kwanza  Botswanan pula  Etelä-Afrikan randi  Lesothon loti  Malawin kwacha  Namibian dollari  Saint Helenan punta  Swazimaan lilangeni 
Itä:  Burundin frangi  Djiboutin frangi  Eritrean nakfa  Euro (Mayotte, Réunion)  Etiopian birr  Kenian šillinki  Komorien frangi  Madagaskarin ariary  Mauritiuksen rupia  Mosambikin metical  Ruandan frangi  Sambian kwacha  Somalian šillinki  Tansanian šillinki  Yhdysvaltain dollari (Zimbabwe)  Zimbabwen kulta (Zimbabwe) 
Keski:  Keski-Afrikan CFA-frangi (Kamerun, Keski-Afrikan tasavalta, Tšad, Kongon tasavalta)  Kongon frangi  Ugandan šillinki 
Länsi:  Eco  Gambian dalasi  Ghanan cedi  Guinean frangi  Kap Verden escudo  Keski-Afrikan CFA-frangi (Päiväntasaajan Guinea ja Gabon)  Liberian dollari  Länsi-Afrikan CFA-frangi (Benin, Burkina Faso, Norsunluurannikko, Guinea-Bissau, Mali, Niger, Senegal ja Togo)  Nigerian naira  Mauritanian ouguiya  São Tomén ja Príncipen dobra  Sierra Leonen leone 
Pohjoinen:  Algerian dinaari  Egyptin punta  Euro (Kanariansaaret, Madeira, Plazas de soberanía)  Etelä-Sudanin punta  Libyan dinaari  Marokon dirhami  Seychellien rupia  Sudanin punta  Tunisian dinaari
Richard Cobden

Richard Cobden.
Richard Cobden (3. kesäkuuta 1804 – 2. huhtikuuta 1865) oli englantilainen tehtailija, radikaali ja liberaali poliitikko, joka toimi Anti-Corn Law Leaguen johtajana. Häntä on kutsuttu ”suurimmaksi kansainvälisten asioiden klassisen liberaaliksi ajattelijaksi”.
Nuoruus

Cobdenin isä oli köyhä viljelijä, jolla oli 11 lasta. 15-vuotiaana Cobden työskenteli setänsä tukkuliikkeessä ja ryhtyi kauppamatkustajaksi. Setä huomasi pojan intohimoisen kiinnostuksen opiskelemiseen ja varoitti tätä, että sellaisesta on haittaa liike-elämässä. Sedän liikkeen tehtyä konkurssin Cobden onnistui lainaamaan rahaa ja perustamaan oman kangasvärjäämön.
Värjäämö oli kannattava, mutta Cobden hoiti sitä vasemmalla kädellä käyttäen aikansa opiskeluun ja tutkimukseen ja kirjoittaen Manchester Times -lehteen nimimerkillä ”Libra”. Vuonna 1835 hän julkaisi ensimmäisen pamflettinsa, jossa puolusti rauhaa, puuttumattomutta ja vapaakauppaa kuten koko lopun elämäänsä. Pian hän myös ryhtyi Manchesterin politiikkaan. Hänestä tuli yksi Manchesterin koulukunnan perustajista.
Viljalait

Maailmankuuluksi Cobden tuli viljalakien (”Corn laws”) vastaisen taistelun johtajana. Viljatullit nostivat viljan hintaa ja siten pönkittivät parlamentissa valtaa pitävän aatelisen maanomistajaluokan asemaa muiden kustannuksella. Cobdenin mukaan lait pitivät köyhien leivän kalliina.
Vuoden 1841 vaaleissa hänet valittiin parlamenttiin sitoutumattomana liberaalina, maan johtavana vapaakaupan puolestapuhujana ja Anti-Corn Law Leaguen johtajana.
Viljalait > Irlannin nälänhätä ja hallituksen hajoaminen

Vuonna 1845 tuli huono sato ja Irlannin nälänhätä. Konservatiivipääministeri Peel vaati puolueensa linjan vastaisesti hallituksessaan tullien hyllyttämistä kunnes parlamentti kumoaisi viljalait, mutta ministerit vastustivat. Whig-puolueen johtaja John Russell tuki Peeliä. 4. joulukuuta 1845 The Times -lehden uutinen kertoi hallituksen kutsuvan parlamentin tammikuuksi koolle kumoamaan viljalain. Lordi Stanley erosi hallituksesta protestiksi.
Seuraavana päivänä Robert Peel erosi, koska ei uskonut voivansa saada lakiaan läpi, joten kuningatar Victoria nimitti Russellin muodostamaan hallituksen. Cobden kieltäytyi Russellin tarjoamasta kauppa-asiain varapuheenjohtajuudesta toimiakseen riippumattomana vapaakaupan puolestapuhujana. 20. joulukuuta 1945 Russell oli epäonnistunut muodostamaan hallituksen ja Peel pysyi pääministerinä.
Toukokuussa lopulta alahuone hyväksyi viljalakien kumoamisen ja kesäkuussa ylähuone vahvisti sen.
Viljalait > Cobdenin perintö

Konservatiivipuolueessa Peeliä pidettiin petturina, ja kuukautta myöhemmin hänen hallituksensa kaatui. Eropuheessaan Peel sanoi viljalain kumoamisen Richard Cobdenin ansioksi:
...mies, joka, niin uskon, toimien puhtaista ja omaa etua tavoittemattomista motiiveista, on puolustanut asiaansa väsymättömällä energialla ja vetoamalla järkeen kaunopuheisesti esiintyen sitäkin ihailtavammin...
Ranskalainen taloustieteilijä, journalisti, poliitikko ja kuuluisa taloustieteen popularisoija Frédéric Bastiat oli aikanaan kuullut Cobdenin silloisesta kampanjasta viljalakia vastaan ja vannonut ryhtyvänsä Ranskan Cobdeniksi. Vuonna 1846 hän perusti Pariisiin vapaakauppayhdistyksen ja oman lehden.
Toukokuussa 1846 The Economist -lehti ylisti päätöstä: ”peloton luottamus suuren periaatteen totuudellisuuteen ja oikeudenmukaisuuteen” ja Anti-Corn Law League –yhdistystä: ”mahtavin ja menestyksekkäin järjestö, joka tässä maassa on ikinä ollut millään asialla, on ollut väsymätön ponnistuksissaan, piittaamaton henkilökohtaisista uhrauksistaan ja on osoittanut sellaista omistautumista asialle, että maan historiasta ei löydy vertaista". Samalla lehti pelkäsi ylähuoneen vetoa.
Voittonsa jälkeen Anti-Corn Law League jatkoi taisteluaan muuta protektionismia vastaan.
Encyclopaedia Britannican mukaan Cobden onnistui vaikuttamaan Peeliin ja viljalain kasvava epäsuosio ja Irlannin nälänhätä olivat myös ratkaisevia tekijöitä.
Palkinto ja matka

Cobden oli uhrannut liiketoimensa, hyvinvointinsa ja terveytensä viljalakien vastaiselle kampanjalle. Siksi hänen ystävänsä katsoivat kansakunnan olevan hänelle velkaa kiitollisuuden ja ihailun osoituksen. Kansalaiskeräys kokosi 80 000 puntaa Cobdenille.
Cobden kieltäytyi jälleen Russellin tarjoamasta ministeripaikasta. Hän halusi vetäytyä rauhaan mutta hänen maineensa oli kiirinyt ympäri Euroopan ja hän päätyi taas mukaan radikaaliliikkeeseen. Hän matkusti ympäri Eurooppaa, keskusteli valtiomiesten kanssa ja puhui kansanjoukoille.
Rauhantyö

Cobden uskoi vapaakaupan tuovan rauhaa. Hän esitti aseriisuntaa ja kansainvälistä rauhanvälittämistä.
Yhdysvaltain sisällissodassa hän tuki pohjoista, koska se vastusti orjuutta.
Aiheesta muualla

Kuvia tai muita tiedostoja aiheesta Richard Cobden Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia 2  Yhdysvallat  Ruotsi  Japani  Tšekki  Australia  Kreikka  Alankomaat  Puola  Vatikaani 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB  Trove 
Muut:  SNAC  IdRef
Maagikko

Rider-Waite-Smith tarot-pakan Maagikko
Maagikko on tarot-pakan ison arkanan kortti.
Rider-Waite-Smith-pakassa Maagikko esitetään seisomassa pöydän ääressä, jonka päällä ovat neljä pienen arkanan korttia: sauva, malja, miekka ja lantti. Nämä edustavat elementtejä tulta, vettä, ilmaa ja maata, symboloiden Maagikon hallitsevan kaikkia näitä alueita. Hahmon valkoinen asu viittaa henkisyyteen ja puhtaisiin motiiveihin, kun taas punainen viitta edustaa elämän energiaa ja intohimoa. Hahmon vyö on käärme, joka syö omaa häntäänsä, symboloiden ikuista kiertokulkua ja jatkuvuutta.
Ylipapitar

Rider-Waite-Smith tarot-pakan Ylipapitar
Ylipapitar on tarot-pakan ison arkanan kortti.
Rider-Waite-Smith-pakassa Ylipapitar istuu kahden pylvään välissä, jotka symboloivat kaksijakoisuutta: valoa ja pimeyttä, maskuliinisuutta ja feminiinisyyttä, hyvää ja pahaa. Hänen tehtävänään on toimia sovittelijana näiden ääripäiden välillä. Hahmon päässä oleva kuunsirppi liitetään intuitioon, alitajuntaan ja feminiinisyyteen. Se viittaa myös kuun luontaiseen kiertoon ja sen vaikutukseen elämäämme. Ylipapitarin sylissä tai läheisyydessä oleva lakikirja symboloi pyhää tietoa ja hänen asemaansa opettajana. Hän on tutkija, joka kerää tietoa intuition ja aistiensa avulla parantaakseen itseään ja ympärillään olevia.
Hallitsijatar

Rider-Waite-Smith tarot-pakan Hallitsijatar
Hallitsijatar on tarot-pakan ison arkanan kortti.
Rider-Waite-Smith-pakassa Hallitsijatar istuu valtaistuimellaan metsän keskellä, nojaten rennosti taaksepäin ilman huolen häivää.
Hallitsijattaren valkoinen asu koristeltuna granaattiomenoilla symboloi puhtautta, viattomuutta ja hedelmällisyyttä. Granaattiomenat tunnetaan useissa muinaiskulttuureissa hedelmällisyyden symboleina, ja ne kuvaavat myös kuolemaa ja uudelleensyntymää. Hänen päässään oleva kruunu, jota koristaa 12 tähteä, muistuttaa monissa maalauksissa Neitsyt Marian pään ympärille maalattuja tähtiä, jotka toisinaan tulkitaan kuvastavan Israelin 12:ta heimoa. Kruunun alla oleva laakeriseppele kuvastaa rauhaa ja menestystä. Kaulassaan naisella on helmikaulakoru, jossa on seitsemän helmeä. Nämä kuvastavat viisautta ja kehon seitsemää suurta chakraa sekä niiden harmoniaa.
Hallitsijattaren valtaistuimen vieressä maassa lepää sydämen muotoinen kilpi, jossa on Venuksen symboli. Tämä merkki edustaa feminiinisyyttä, kauneutta, rakkautta ja luovuutta. Hallitsijatarta ympäröi vaurautta huokuva vehreä metsä ja vuolaana virtaava joki. Metsä symboloi maadottumista, paranemista ja turvan tunnetta. Vesi symboloi elinvoimaa ja tunteita sekä jatkuvaa muutosta.
Cockerspanieli

| Cockerspanieli |
| --- | --- |

Avaintiedot
Alkuperämaa:   Englanti,  Iso-Britannia
Määrä:  Suomessa rekisteröity 39 104
Rodun syntyaika:  1930-luku
Alkuperäinen käyttö:  metsästyskoira
Nykyinen käyttö:  seurakoira, metsästyskoira
Elinikä:  13–14 vuotta
Muita nimityksiä:  Cocker Spaniel, English Cocker Spaniel, Cocker, kokkeri, cockeri, cocker spaniel anglais, cocker spaniel inglés, inglise kokkerspanjel
FCI-luokitus:  ryhmä 8 Noutajat, ylösajavat koirat ja vesikoirat alaryhmä 2 Ylösajavat koirat #5
Ulkonäkö
Paino:  uros 13–15 kg narttu 12–15 kg
Säkäkorkeus:  uros 38–43 cm narttu 38–41 cm
Väritys:  useita eri värejä, esimerkiksi musta, punainen, valkokirjava ja pilkuttunut. Yksivärisillä ei valkoista hyväksytä muualla kuin rinnassa.
Cockerspanieli (engl. English Cocker Spaniel) on englantilainen koirarotu, joka kuuluu FCI:n (Fédération Cynologique Internationale) luokituksen mukaan ryhmään 8 (noutajat, ylösajavat koirat ja vesikoirat) ja alaryhmään ylösajavat koirat.  Se oli vuonna 2022 Suomen 13. suosituin rotu oltuaan 50 vuotta aiemmin, vuonna 1972, kolmanneksi suosituin.
Joskus rotua kutsutaan englannin kielessä "englannincockerspanieliksi", jotta sitä ei sotkettaisi amerikancockerspanieliin.
Cockerspanielit ovat kilttejä kaikille ihmisille ja ne on luotettavia ja seurallisia
Ulkonäkö

Cockerspanieli on pienikokoinen ja sopusuhtainen. Koiran silmien tulisi olla tumman väriset ja korvien alas sijoittuneet. Cockerspanielin häntä on perinteisesti typistetty, mutta Suomessa ja monissa muissa Euroopan maissa hännän typistäminen on nykyisin kielletty.
Cockerspanielin väreissä karkea jako tehdään yksiväristen ja kirjavien cockereiden kesken. Yksiväriset voivat olla joko punaisia (sävyt ja värin syvyys vaihtelee), mustia tai maksanruskeita. Yksivärisillä sallitaan vain pieni valkoinen merkki rinnassa. Yksivärisiin kuuluvat myös tan-merkkejä kantavat cockerit. Black & tanilla on musta turkki punaisin merkein ja liver tanilla ruskea turkki punaisin merkein.
Kirjavia ovat sekä puhtaasti kaksiväriset (mustavalkoinen, liver-valkoinen ja punavalkoinen) että roanit (blue roan, orange roan, lemon roan, liver roan), joissa vaaleaan (esimerkiksi valkoiseen) turkin osaan on sekoittunut tummaa (esimerkiksi mustaa tai punaista). Kirjavissa tan-värinä löytyy blue roan tan. Turkiltaan valkopohjainen cockeri, jolla on sekä mustia että punaisia laikkuja kutsutaan nimellä tricolor. Väri on Suomessa nykyään erittäin harvinainen.
Monet metsästäjät pitävät valkoista väriä turkissa etuna, koska sen ansiosta metsästäjä näkee koiran paremmin.
Luonne ja käyttäytyminen

Cockerspanieli on rohkea ja sen luonteenpiirteisiin kuuluu älykkyyden sekä valppauden ilmaiseminen kasvojen ilmeillä. Rodusta pidetään sen ystävällisen, uskollisen, leikkisän ja hellän luonteen ansiosta. Koirat ovat helppoja kouluttaa ja hyviä koko perheen lemmikkejä. Hyvin harvoilla cockereilla on luonnevikoja; vuonna 2002 tehdyssä 487 koiran tutkimuksessa vain prosentti koirista oli aggressiivisia ihmisille ja kaksi prosenttia aggressiivisia muille koirille. Yksiväriset koirat ovat usein monivärisiä koiria ärhäkkäämpiä.